मूलाधार से सहस्रार तक की, काम बीज से ब्रह्म बीज तक की यात्रा को ही महायात्रा कहते हैं। योगी इसी मार्ग को पूरा करते हुए | परम लक्ष्य तक पहुँचते हैं । जीव सत्ता-प्राण शक्ति का निवास जननेन्द्रिय मूल में है । प्राण उसी भूमि में रहने वाले रजवीर्य से उत्पन्न होते हैं । ब्रह्म सत्ता का निवास ब्रह्मलोक में ब्रह्मरन्ध्र में माना गया है । यह घुलोक, देवलोक, स्वर्ग लोक है । आत्मज्ञान का, ब्रह्मा ज्ञान का सूर्य इसी लोक में निवास करता है | कमल पुष्प पर विराजमान ब्रह्माजी, कैलाशवासी शिव और शेषशायी विष्णु का निवास जिस मस्तिष्क मध्य केन्द्र में है उसी नाभिक ( न्यूकलियस ) को सहस्रार कहते हैं | आत्म साक्षात्कार की प्रक्रिया यहीं सम्पन्न होती है |